laion/Wikipedia-Exotic huggingface dataset:
תנודות רבי

תנודות רבי (באנגלית: Rabi oscillations, אוסצילציות רבי) או מחזור רבי (Rabi cycle) היא התנהגות מחזורית של מערכת קוונטית בעלת שני מצבים (שתי רמות אנרגיה קוונטיות), בנוכחות שדה מגנטי קבוע ושדה מגנטי מתנודד, שתדירותו תואמת את הפרש האנרגיות בין הרמות. מחזוריות זו מתייחסת לבליעה ולפליטה של אנרגיה, במעבר אוכלוסייה בין רמות אנרגיה. תופעה זו נצפתה במערכות רבות, החל מפיצול רמות באטומים ועד לתנודות במערכות מולקולריות. התנהגות מחזורית זו מזוהה עם שמו של איזידור אייזק רבי. על פיתוח מחולל המחזוריות ומערכת המדידה, זכה אייזק רבי ב-1944 בפרס נובל. את בעיית הדיוק במדידת המומנט המגנטי של האטום, יעדם של ניסויי רבי, השלים נורמן רמזי כארבעים שנה מאוחר יותר, בטבעו מונח חופף, תנודות רמזי. רבי הקרין אלומת אטומים דרך שני שדות מגנטים שונים: שדה מגנטי קבוע ושדה מגנטי מתנודד (המשתנה בתדר מסוים התואם את הפרש האנרגיה בין הרמות). גרעיני האטומים שהקרין התאפיינו במומנטים מגנטיים, גודל הנלווה לספין הגרעין אשר גורם לגרעין לתפקד כמגנט קטן. בהשפעת השדה המגנטי ביצעו המומנטים נקיפה סביב כיוון השדה המגנטי הקבוע, שתדירותה פרופורציונלית לעוצמת השדה. כאשר רבי השווה את תדירות השדה המגנטי המתנודד לתדירות הנקיפה של המומנטים, המומנטים המגנטיים נכנסו לתהודה ושינו את כיוונם בצורה מחזורית, דבר שהורגש בבליעת אנרגיה מהשדה המתנודד וייצר בעצם תנודה מחזורית של ספיגת ופליטת פוטונים. ההסבר להתנהלות שזיהה רבי ניתן במכניקת הקוונטים, לפיה שני מצבי מומנט אלו מייצגים למעשה שתי רמות אנרגיה שונות. מעבר חלקיק מרמת האנרגיה הנמוכה לגבוהה יותר, מתרחש על ידי בליעת אנרגיה מהשדה המתנודד, ששבה ונפלטת עם הדעיכה חזרה מן המצב המעורר לרמת היסוד (הנמוכה). כאשר אטום או מערכת שתי רמות מקבילה, מאופיינים כך שכל אוכלוסייתם נמצאת ברמת היסוד ואין שדה חיצוני הפועל עליהם, הסתברות מעבר בין הרמות היא קטנה מאוד וזניחה. באמצעות הפעלת שדה חיצוני משתנה, כגון קרן לייזר, במערכות אטומיות, ניתן לאלץ מעבר אוכלוסייה מרמת היסוד לרמה מעוררת. כאשר, כמות האכולוסיה העוברת בין הרמות וקצבה נקבעים על ידי עוצמת השדה החיצוני ומידת התאמת תדירותו להפרש בין רמות האנרגיה. משך זמן התואם מעבר של האוכלוסייה כולה בין רמה אחת לשנייה מכונה "פולס π {\displaystyle \pi } ", משך זמן התואם מעבר מחצית מן האוכלוסייה מכונה "פולס π 2 {\displaystyle {\frac {\pi }{2}}} ". אוסצילציות רבי נמצאות בשימוש במערכות רבות. לאחר גילוין נעשה שימוש רב באוצילציות רבי בספקטרוסקופיה מולקולרית. במחשוב קוונטי נעשה שימוש בפולס π 2 {\displaystyle {\frac {\pi }{2}}} כדי לממש את השער הלוגי הקוונטי Hadamard וליצור סופרפוזיציה קוונטית בין שני מצבים קוונטיים, ובפולס π {\displaystyle \pi } כדי לממש את השער הלוגי הקוונטי NOT שמשמש כבסיס לקיוביט. מכניקת הקוונטים תהודה מגנטית גרעינית פליטה ספונטנית מדיה וקבצים בנושא תנודות רבי בוויקישיתוף
טרנינג

האם התכוונתם ל... אימונית – בגד אשר מורכב בדרך כלל ממכנסיים ומקטורן, אשר נועד במקור לשימוש בספורט, אך עם השנים הפך לפריט לבוש אופנתי טרנינג – סדרת טלוויזיה קומית ישראלית טריינין
היתוך

האם התכוונתם ל... התכה – תהליך חימומו של חומר מוצק עד לנקודה בה הוא הופך לנוזל טמפרטורת היתוך – הטמפרטורה שבה הפאזה המוצקה והפאזה הנוזלית של חומר נתון נמצאות בשיווי משקל תרמודינמי היתוך (מתכת) – חלק מתהליך הפקת המתכת היתוך גרעיני – תהליך המפיק אנרגיה ממיזוג של זוג אטומים בעלי מספר אטומי נמוך, לאטום בעל מספר אטומי גבוה יותר היתוך קר – היתוך גרעיני בטמפרטורת החדר היתוך מידע – תהליך, שמטרתו לקשר בין, למצוא קורלציה, לחבר ולהצליב נתונים (Data), מידע (Information) וידע (Knowledge) פיוז'ן
גשר הוהנצולרן

גשר הוהנצולרן (בגרמנית: Hohenzollernbrücke) הוא גשר רכבות והולכי רגל העובר מעל נהר הריין בעיר קלן בגרמניה. הגשר הוא אחד משבעת הגשרים בעיר קלן. הגשר ממוקם במרכז העיר בסמוך לקתדרלה של קלן והוא מבנה חשוב בנופה של העיר. הגשר מחבר בין תחנת הרכבת הראשית של קלן ותחנת הרכבת Köln Messe/Deutz. על הגשר עוברות כ-1,200 רכבות ביום, והוא אחד מגשרי הרכבות העמוסים בגרמניה בפרט ובאירופה בכלל. גשר הוהנצולרן נבנה בין השנים 1907–1911 במקום בו שכן לפני כן "גשר הקתדרלה" (Dombrücke), שנהרס כיוון שלא היה מסוגל לעמוד בעומס התחבורה עליו. במתכונתו המקורית תוכנן הגשר ידי האדריכל פרנץ שווכטן (Schwechten) בסגנון נאו-רומנסי וכלל שתי מסילות ברזל וכן מעבר להולכי רגל וכלי תחבורה אחרים. הגשר נקרא על שם בני בית הוהנצולרן ששלטו בגרמניה באותם הימים ואשר פסליהם הוצבו על הגשר. במהלך מלחמת העולם השנייה הופצץ הגשר פעמים רבות, אך לא ניזוק באופן משמעותי. ב-6 במרץ 1945 עם כניסת כוחות אמריקאים לקלן, פוצץ הגשר בידי הגרמנים. לאחר סיום המלחמה נבנה הגשר מחדש לשימוש רכבות והולכי רגל. העבודות לשיקום הגשר הסתיימו בשנת 1959. במהלך שנות ה-80 של המאה ה-20 הורחב הגשר. בתחילת המאה ה-21 התפתח טרנד שבו זוגות נאהבים תולים על הגדר שעל הגשר מנעול אהבה וזורקים את המפתח לריין כמחווה רומנטית וסמל לאהבה נצחית. כיום הגשר עמוס במספר רב של מנעולי אהבה, במשקל כולל של כ-2 טונות. הגשר לעת ערב. ברקע קתדרלת קלן. מסילות רכבת על הגשר מראה הגשר בשנת 1930 עבודות לשיקום הגשר, 1948 העיר בחורבנה בסוף מלחמת העולם השנייה. כמו רוב העיר, גם הגשר נהרס (ניתן לראות את הריסותיו על הנהר מימין לקתדרלה) מדיה וקבצים בנושא גשר הוהנצולרן בוויקישיתוף
הרפובליקה הסובייטית הסוציאליסטית המולדובית

הרפובליקה הסובייטית הסוציאליסטית המולדובנית (במולדובנית: Република Советикэ Сочиалистэ Молдовеняскэ) הייתה אחת מ-15 הרפובליקות של ברית המועצות. מולדובה נכבשה על ידי הצבא האדום ב-2 באוגוסט 1940 בזמן מלחמת העולם השנייה. כשהתפרקה ברית המועצות הכריזה מולדובה על עצמאותה ב-27 באוגוסט 1991. הסובייטים הקימו ישות אוטונומית במקום בשנת 1924. לבסוף, מולדובה עצמה נכבשה מידי הרומנים פעם במלחמת העולם השנייה והאוטונומיה הסובייטית חודשה בקיץ 1940. בשנים שלאחר מכן נשלחו עשרות אלפי אנשים שנחשדו כמאיימים על השלטון ל"חינוך מחדש" בסיביר או בקזחסטן. בנוסף על כך, השלטון הסובייטי רדף את הכמורה וגירש גרמנים אתניים. בסוף העשור היה רעב כבד ברפובליקה. עם שלטונו של ניקיטה חרושצ'וב בשנים 1953–1964 אט אט מולדובנים החלו לחזור לארץ מהגולאגים. בשנות ה-70 וה-80 הרפובליקה קיבלה כספים רבים מהשלטון על מנת לפתח את האזור. בשנות שלטונו של מיכאיל גורבצ'וב חלה תחייה וחידוש התנועה הלאומית במולדובה, לאחר שלטון הדיכוי של ליאוניד ברז'נייב. בשנים אלו החלו מחשבות על היפרדות מהשלטון המרכזי. בסוף אוגוסט 1989 השפה המולדובנית אומצה כשפה הרשמית והיא הוחזרה לאותיות הלטיניות, כמו שהיה לפני השלטון הסובייטי. באביב- סתיו 1991 מולדובה הכריזה על עצמאות וברית המועצות התפרקה, ובכך תמו הימים על הרפובליקה. במולדובה של ימנו חבל טרנסניסטריה הטוען לעצמאות משתמש באותו דגל של הרפובליקה הסובייטית הסוציאליסטית המולדובית נכון לשנת 1989, 64.5% מהאוכלוסייה הייתה מולדובנית (בניגוד ל-68.8% בשנת 1941). לאומים מרכזיים אחרים שישבו במקום היו הרוסים והאוקראינים (13% מכל קבוצה, נכון ל-1989). במולדובה (1989) היו גם כ-1.5% (65,000) יהודים. מדיה וקבצים בנושא הרפובליקה הסובייטית הסוציאליסטית המולדובית בוויקישיתוף לחצו כדי להקטין חזרה לחצו להגדלה ערך זה הוא קצרמר בנושא ברית המועצות ובנושא מולדובה. אתם מוזמנים לתרום לוויקיפדיה ולהרחיב אותו.
הרפובליקה הסובייטית הסוציאליסטית האוזבקית

הרפובליקה הסובייטית הסוציאליסטית האוזבקית (באוזבקית: O`zbekiston Sovet Sotsialistik Respublikasi, ברוסית: Узбекская Советская Социалистическая Республика) הייתה אחת הרפובליקות של ברית המועצות. לאחר פירוק ברית המועצות הכריזה אוזבקיסטן על עצמאותה ב-1 בספטמבר 1991. מבחינת גודל האוכלוסייה, הייתה זו הרפובליקה השלישית בגודלה בברית המועצות. בשנת 1989 אוכלוסיית הרפובליקה הייתה כ-19.6 מיליון תושבים, מהם מעל 14 מיליון היו אוזבקים. הרפובליקה הוקמה בשנת 1924 במסגרת רפורמה מנהלית של ברית המועצות שבמסגרתה מרכז אסיה חולק לרפובליקות אתניות.. עם הקמתה הייתה בירת הרפובליקה סמרקנד, ובשנת 1930 הועברה הבירה לטשקנט. בשנת 1936 לרפובליקה הועבר אזור קרקלפקיה ששטחו כ-167 אלף קמ"ר (מעל שליש מהשטח הנוכחי). בשנת 1928 השלטון הסובייטי ביצע תהליך קולקטיביזציה במדינה, תהליך שנמשך גם בשנות ה-30. בזמן הטיהורים הגדולים נרצחו אישים שהואשמו בלאומנות. במהלך מלחמת העולם השנייה, תעשיות רבות הועברו אל הארץ ממקומות פגיעים באזורים המערביים של ברית המועצות כדי לשמור על ביטחונו. מספר רב של רוסים, אוקראינים ובני לאומים אחרים שליוו את המפעלים שינו את הדמוגרפיה של הרפובליקה. המצב הדמוגרפי הוחרף עוד יותר על ידי סטלין שהגלה מספר קבוצות אתניות שנחשדו בשיתוף פעולה עם מדינות הציר מחלקים אחרים של ברית המועצות אל האזור. השלטון הסובייטי ביער את הבערות ודיכא את האסלאם המקומי. מאז 1959 ועד ל-1983 בראש הרפובליקה עמד שאראף רשידוב. בסוף התקופה, כאשר בראש ברית המועצות עמד יורי אנדרופוב, רשידוב הואשם בשחיתות שלטונית. בעקבות הטיהורים, כל הצמרת השלטונית והכלכלית של הרפובליקה הוחלפה ובחלקה נעצרה.[דרושה הבהרה] לאחר קבלת העצמאות, כל הנאשמים שוחררו ממעצר. מדיה וקבצים בנושא הרפובליקה הסובייטית הסוציאליסטית האוזבקית בוויקישיתוף לחצו כדי להקטין חזרה לחצו להגדלה ערך זה הוא קצרמר בנושא ברית המועצות ובנושא אוזבקיסטן. אתם מוזמנים לתרום לוויקיפדיה ולהרחיב אותו.
הרפובליקה הסובייטית הסוציאליסטית של אזרבייג'ן

הרפובליקה הסובייטית הסוציאליסטית של אזרבייג'ן (באזרית: Azərbaycan Sovet Sosialist Respublikası, ברוסית: Азербайджанская Советская Социалистическая Республика) הייתה אחת מ-15 הרפובליקות שהרכיבו את ברית המועצות. כאשר התפרקה ברית המועצות ב-1991 הכריזה אזרבייג'ן על עצמאותה ב-18 באוקטובר 1991. הרפובליקה הוקמה ב-28 באפריל 1920 לאחר שיחידות הצבא האדום כבשו את השטח ונפילת הרפובליקה הדמוקרטית של אזרבייג'ן. בין השנים 1922–1936 היא הייתה חלק של הרפובליקה הסובייטית הפדרלית הסוציאליסטית עבר-הקווקז. במהלך סוף 1920 - תחילת 1921 היה לא ברור האם שטח נגורנו קרבאך יכלל בתוך הרפובליקה. בסופו של דבר, ב-5 ביולי 1921 הגוף העליון של המפלגה הקומוניסטית באזור בקווקז "קווביורו" החליט על כך ששטח נגורנו קרבאך יכלל בתוך אזרבייג'ן הסובייטית. בשנת 1923 בחלק מהאזורים בהם קיים רוב לאוכלוסייה הארמנית הוקם אזור אוטונומי. עם זאת, היו כמה אזורים סמוכים בהם היה רוב ארמני אך הם לא נכללו בשטח האזור האוטונומי. החלטות אלו בסופו של דבר הביאו להתלקחות האזור במהלך שנות ה-80 של המאה ה-20. ביולי 1920 הצבא האדום כבש אזור נחיצ'יבאן שמאוכלס בעיקר על ידי האזרים. בשנת 1924 בשטח האזור הוקמה רפובליקה אוטונומית שהייתה חלק של הרפובליקה הסובייטית הסוציאליסטית של אזרבייג'ן. בשנת 1929 הוחלט על מעבר הכתב האזרי לשימוש באלפבית לטיני, רק לאחר עשור - בשנת 1939 בוצע מעבר לשימוש באלפבית קירילי. במהלך מלחמת העולם השנייה גרמניה הנאצית תכננה להיכנס לשטח הרפובליקה ואף היה מועד יעד לכיבוש באקו ב-25 בספטמבר 1942. יעד זה לא הושג וכוחות וורמאכט נעצרו בצפון קווקז. תשתיות תחבורתיות של הרפובליקה היו נתיב חשוב בהעברת סחורות במסגרת השאל-החכר מארצות הברית דרך איראן. במהלך המלחמה נהרגו כ-290,000 אזרים. סוף שנות ה-80, תקופת שלטונו של מיכאיל גורבצ'וב אופיינו בתסיסה בקווקז, במיוחד בסוגיית נגורנו קרבאך. בשנים אלו הוקמו ארגונים פוליטיים ולאומיים רבים. בשנים אלו חלו מהומות רבות, אשר הפכו בסופו של דבר למלחמת נגורנו קרבאך. לחצו כדי להקטין חזרה לחצו להגדלה מדיה וקבצים בנושא הרפובליקה הסובייטית הסוציאליסטית של אזרבייג'ן בוויקישיתוף ערך זה הוא קצרמר בנושא ברית המועצות ובנושא אזרבייג'ן. אתם מוזמנים לתרום לוויקיפדיה ולהרחיב אותו.
הרפובליקה הסובייטית הסוציאליסטית הטג'יקית

הרפובליקה הסובייטית הסוציאליסטית הטג'יקית (בטג'יקית: Ҷумҳурии Сотсиалистии Шӯравии Тоҷикистон; ברוסית: Таджикская Советская Социалистическая Республика) הייתה אחת מ-15 הרפובליקות אשר הרכיבו את ברית המועצות. כאשר ברית המועצות התפרקה הכריזה טג'יקיסטן על עצמאותה ב-9 בספטמבר 1991. הרפובליקה הוקמה באוקטובר 1924, כחלק מתהליך חלוקת מרכז אסיה לרפובליקות סובייטיות שונות. עוד מהיווסדה, היה שימוש ברפובליקה בשפה הטג'יקית. על אף שהושקע כסף בפיתוח המדינה, הרפובליקה הטג'יקית הייתה ענייה יותר משאר המדינות בברית המועצות. מדיה וקבצים בנושא הרפובליקה הסובייטית הסוציאליסטית הטג'יקית בוויקישיתוף באלפבית לטיני: Jumhurii Socialistic Šūravii Tojikiston לחצו כדי להקטין חזרה לחצו להגדלה ערך זה הוא קצרמר בנושא ברית המועצות ובנושא טג'יקיסטן. אתם מוזמנים לתרום לוויקיפדיה ולהרחיב אותו.
הרפובליקה הסובייטית הסוציאליסטית הטורקמנית

הרפובליקה הסובייטית הסוציאליסטית הטורקמנית (בטורקמנית: Türkmenistan Sovet Sotsialistik Respublikasy; ברוסית: Туркменская Советская Социалистическая Республика) הייתה אחת הרפובליקות בברית המועצות. כאשר התפרקה ברית המועצות הכריזה טורקמניסטן על עצמאותה ב-27 באוקטובר 1991. האימפריה הרוסית כבשה את טורקמניסטן בשנות ה-60 וה-70 של המאה ה-19. בהמשך האזור סופח לאימפריה. הטורקמנים היו אדישים לעליית הסובייטים במלחמת האזרחים ברוסיה והיו מעט מרידות. באוקטובר 1924, עם סוף המלחמה ובכינון ברית המועצות, חולק מרכז אסיה לרפובליקות הסובייטיות השונות. בשנים שלאחר מכן חל שינוי רחב בתרבות המקומית, שנבע מהשלטון שפיתח עירוניות ותעשייה והתנגד למסורתיות. בשנים אלו השלטון רדף את הדת - סגר מסגדים ובתי ספר דתיים. האמונה והמנהגים הדתיים השתמרו בעיקר באזורים כפריים. דוקטרינה אתאיסטית קיצונית זו בודדה את טורקמניסטן מהקהילה המוסלמית הבינלאומית. עם שלטונו של מיכאיל גורבצ'וב, באמצע שנות ה-80 חלו תהליכי הגלאסנוסט והפרסטרויקה שבסופו של דבר הובילו להתפרקות ברית המועצות. בשנים אלו הרפובליקה הייתה שקטה, כנראה בגלל תלות בברית המועצות. כשחלו תהליכי עצמאות בשאר הרפובליקות, גם הרפובליקה הטורקמנית הכריזה על ריבונות בקיץ 1990. לאחר משאל עם באוגוסט 1991, שהראה כי 94% מהעם בעד עצמאות ולאחר הצבעה ואשרור של הסובייט העליון, הכריזה טורקמניסטן על היפרדות מברית המועצות. מדיה וקבצים בנושא הרפובליקה הסובייטית הסוציאליסטית הטורקמנית בוויקישיתוף לחצו כדי להקטין חזרה לחצו להגדלה ערך זה הוא קצרמר בנושא ברית המועצות ובנושא טורקמניסטן. אתם מוזמנים לתרום לוויקיפדיה ולהרחיב אותו.
הרפובליקה הסובייטית הסוציאליסטית הקזחית

הרפובליקה הסובייטית הסוציאליסטית הקזחית (בקזחית: Қазақ Кеңестік Социалистік Республикасы, ברוסית: Казахская Советская Социалистическая Республика) הייתה אחת הרפובליקות שהרכיבו את ברית המועצות. כאשר התפרקה ברית המועצות הכריזה קזחסטן על עצמאותה ב-16 בדצמבר 1991. רפובליקה זו הייתה האחרונה שעזבה את ברית המועצות. באמצע שנות ה-20 אזור מרכז אסיה חולק לישויות סובייטיות שונות, שנקבעו לפי מאפיינים אתניים. הרפובליקה הקזחית הוקמה בשנת 1936 כאשר היא הופרדה מהרפובליקה הסובייטית הרוסית. לפי גודל השטח היא הייתה הרפובליקה השנייה בגודלה בברית המועצות. נכון למפקד האוכלוסין האחרון שנערך בשנת 1989, 40.1% מהאוכלוסייה היו קזחים (לעומת 58% בשנת 1926), 37.4% רוסים (לעומת 18% בשנת 1926), 5.8% אוקראינים, והשאר גרמנים (5.8%), טטרים, אוזבקים וקוראנים. כמה הגורמים שעיצבו את הדמוגרפיה היו הגירה רוסית לרפובליקה וגלי רעב המוני בשנות ה-30. לחצו כדי להקטין חזרה לחצו להגדלה הרפובליקה הסובייטית הסוציאליסטית הקזחית הייתה בעבר חלק מהקיסרות הצארית הרוסית. היא סופחה לאימפריה במהלך המאה ה-18-המאה ה-19. בעקבות המהפכה הקומוניסטית היא היא הפכה להיות חלק של רוסיה הסובייטיית. בהמשך היא פוצלה ממנה ונוסדה הרפובליקה הסוביטיטית שהיא אחת מ-15 הרפובליקות שהרכיבו את ברית המועצות. במהלך תקופת שלטונו של סטלין הייתה ידועה בעיקר בשל מתקני הענישה שבה. אליה נשלחו עמים מגורשים. בשנת 1941 לאזור הוגלה אוכלוסייה גרמנית משמעותית. בשנת 1989 התגוררו ברפובליקה כמיליון גרמנים. בסוף שנות ה-50 של המאה ה-20 בעקבות החלטה על פיתוח חקלאי של שטחים לא מנוצלים לאזור הגיעו רוסים רבים. בשנת 1989 ברפובליקה התגוררו מעל ל-6 מיליון רוסים ואוכלוסייתם הייתה קרובה לאוכלוסייה הקזחית. על אדמת קזחסטן מספר פרויקטים סובייטים שאפתניים. החשוב שבהם הייתה תוכנית החלל הסובייטית שהתנהלה מקוסמודרום בייקונור שנמצאת מזרחית לימת אראל בדרום קזחסטן. מבסיס זה שוגר לחלל ספוטניק הלוויין הראשון בעולם בשנת 1957, וממנו יצא יורי גאגרין למסע הראשון של אדם בחלל בשנת 1961. כמו כן בשטח הרפובליקה בוצע מספר רב של ניסויים גרעינים. הרפובליקה הסובייטית הסוציאליסטית הקזחית התנתקה מברית המועצות בשנות התשעים המוקדמות כחלק של תהילך התפרקות ברית המועצות מיד לאחר התמוטטות ברית המועצות, והפכה לקזחסטן. נורסולטן נזרבייב שהיה ראש הרפוטבליקה הסובייטית נבחר לנשיא קזחסטן וכיהן בתפקיד עד לשנת 2019. מדיה וקבצים בנושא הרפובליקה הסובייטית הסוציאליסטית הקזחית בוויקישיתוף ערך זה הוא קצרמר בנושא ברית המועצות ובנושא קזחסטן. אתם מוזמנים לתרום לוויקיפדיה ולהרחיב אותו.
כרוב

כרוב (כרוב הגינה, Brassica oleracea capitata; מיוונית: Κραμβη, 'קְרָאמְבֶּה') הוא אגד עגלגל וצפוף של עלי צמח 'כרוב הגינה' ממשפחת המצליבים המשמש כירק מאכל נפוץ. הכרוב מופיע במגוון צבעים וצורות, כשהנפוצים מתוכם הם הכרוב הלבן, שצבעו נוטה לירוק בהיר, והכרוב הסגול שמכונה לעיתים קרובות "כרוב אדום". שני המופעים קרובים זה לזה בטעמם (עיטן/היטן). הכרוב ניתן לאכילה כשהוא נא, מבושל או כבוש. מן הכרוב ניתן גם להפיק מיץ הנסחט מן העלים ומשמש מקור תזונה. הכרוב מכיל ויטמינים רבים, במיוחד ויטמין C וויטמין K. הכרוב נחשב במשך אלפי שנים כירק בסיסי במטבחים באזורי האקלים הממוזג ברחבי אירואסיה, מהמטבחים של מזרח אסיה ועד לאלו של מערב אירופה. היות שהכרוב משתמר היטב לאורך זמן, השימוש בו היה פופולרי במיוחד בתקופות החורף. כך למשל מנה יומית של כרוב כבוש מנעה מחלות מימאים בתקופת ההפלגות הארוכות של ספינות המפרש. גם בסין האכילו בכרוב את מיליוני הפועלים שבנו את החומה הסינית. מלבד הכרוב, זנים נוספים של המין Brassica oleracea הם כרובית, ברוקולי, כרוב הקלח וכרוב ניצנים. כרוב סיני, למרות הדמיון בשמו, שייך למין אחר (Brassica rapa) במשפחת המצליבים, אליו משתייכת גם הלפת. שני סוגים של זני כרוב משמשים בחקלאות: זנים מבכירים אשר מבשילים תוך 50 יום. הזנים המבכירים הם בעלי ראשים קטנים וחיי מדף קצרים ועל כן מיועדים לצריכה מיידית. זנים מאפליים אשר מבשילים תוך 80 ימים ויש להם ראשים גדולים. זנים אלו מחזיקים זמן רב ושמשו כירק שכיח בחורף עוד לפני המצאת המקרר. הזמן מזריעה לקטיף תלוי במזג האוויר ובזן. בניסוי על 22 זנים שנערך באוהיו נמצאו זמנים מזריעה לקטיף שנעו בין 62–112 ימים. את הכרוב ניתן להנביט קודם בחממה או לזרוע מיידית בגינה. הצמח זקוק לקור יחסי ועל כן עונות גידול באביב ובסתיו מצליחות יותר מגידולים של אמצע הקיץ. ניתן להשתמש במיץ כרוב אדום כאינדיקטור pH בניסויי מדע המתאימים לילדים. הצבען האדום אנתוציאנין משנה את צבעו בהתאם לחומציות של התמיסה שבה הוא מעורב. הכנת האינדיקטור נעשית באמצעות הרתחת כרוב אדום קצוץ עם מים עד לכיסויו במשך כ-10 דקות על אש נמוכה. שימוש מקובל נוסף בעלי כרוב הוא לטיפול בגודש בשדיים. מבט מקרוב על חתך רוחב ב'כרוב אדום' דוכן 'כרוב לבן' בשוק כרוב סגול כרוב, באתר ITIS (באנגלית) כרוב, באתר NCBI (באנגלית) כרוב, באתר Tropicos (באנגלית) כרוב, באתר GBIF (באנגלית) כרוב, באתר IPNI (באנגלית) מידע תזונתי לכוס של כרוב קצוץ (באנגלית) Planting Date and Genotype Effects on Fresh Market/Slaw and Kraut Cabbage Yield and Head Traits in Ohio in 2002, Matthew D. Kleinhenz and Nate Honeck, The Ohio State University זמנים ומועדים, באתר web.archive.org, ‏2014-08-14 סבבה - תופעות עולמיות - בדיקת חומציות הגשם, באתר web.archive.org, ‏2009-01-25 https://www.rambam.org.il/?catid=%7B6b5dd88e-a04d-4d09-8abd-0c0f438503a6%7D
הרפובליקה הסובייטית הסוציאליסטית הקירגיזית

הרפובליקה הסובייטית הסוציאליסטית הקירגיזית (בקירגיזית: Кыргыз Советтик Социалисттик Республикасы, ברוסית: Киргизская Советская Социалистическая Республика) הייתה אחת הרפובליקות בברית המועצות. בתקופת התפרקות ברית המועצות הכריזה קירגיזסטן על עצמאותה ב-31 באוגוסט 1991. בעברה הקדום התגוררו בשטח המדינה שבטים נודדים שהתפרנסו ממרעה וגרו באוהלי יורטה המתאימים למזג האוויר באזור וניתנים להעברה ממקום למקום.העידן המודרני חולל שינויים נרחבים באזור. שטחה של קירגיזסטן סופח לאימפריה הרוסית בשנים 1855–1876 כחלק של כיבוש ח'אנות קוקנד. תחת שלטון ברית המועצות באוקטובר 1924 היא נהפכה קיבלה אטונומיה בתור הרפובליקה הסובייטית הסוציאליסטית האוטונומית הקירגיזית ובשנת 1937 היא הפכה לרפובליקה סובייטית ושמה המלא היה "הרפובליקה הסובייטית הסוציאליסטית הקירגיזית", כמו כן שמותיה הנוספים היו "SSR הקירגיזית" ו"קירגיזיה" באוגוסט 1991 קירגיסטן הכריזה על עצמאותה. בשנת 1926 גרו ברפובליקה כמיליון איש. במפקד האחרון שהתרחש בברית המועצות (1989) חיו בקירגיסטן 4.25 מיליון בני אדם. רוב האוכלוסייה הם קירגיזים. רוב העם הוא מוסלמי, ודובר קירגיזית. מדיה וקבצים בנושא הרפובליקה הסובייטית הסוציאליסטית הקירגיזית בוויקישיתוף לחצו כדי להקטין חזרה לחצו להגדלה ערך זה הוא קצרמר בנושא ברית המועצות ובנושא קירגיזסטן. אתם מוזמנים לתרום לוויקיפדיה ולהרחיב אותו.
טרנס טאו

טרנס (טרי) טאו (באנגלית: Terence Tao; נולד ב-17 ביולי 1975) הוא מתמטיקאי אוסטרלי, פרופסור למתמטיקה באוניברסיטת קליפורניה בלוס אנג'לס וזוכה מדליית פילדס לשנת 2006. טאו נולד באדלייד שבאוסטרליה. הוא היה ילד פלא, ונאמר עליו שכבר בגיל שנתיים ידע אריתמטיקה בסיסית. בגיל 24 מונה לפרופסור חבר באוניברסיטת קליפורניה בלוס אנג'לס, והיה לאדם הצעיר ביותר שמונה למשרה זו בתולדות האוניברסיטה. שני הוריו הם מהגרים מהונג קונג, אביו רופא ילדים ואמו מורה למתמטיקה. תחומי מחקרו העיקריים הם: אנליזה הרמונית, משוואות דיפרנציאליות חלקיות, קומבינטוריקה אדיטיבית ותורת המספרים. הוא פיתח, יחד עם המתמטיקאי בן גרין, את משפט גרין-טאו שקובע שעבור כל מספר טבעי n קיימת סדרה חשבונית באורך n של ראשוניים. בסדרת עבודות משותפת עם תמר ציגלר, טאו המשיך לפתח את משפט גרין-טאו לתוצאות אודות סדרות פולינומיות במספרים ראשוניים. לטאו מספר ארדש 2. פרס סאלם – 2000 פרס המחקר של מכון קליי למתמטיקה – 2003 מדליית פילדס – 2006 עמית מקארתור – 2006 פרס נמרס למתמטיקה – 2010 פרס קראפורד – 2012 פרס פריצת הדרך במתמטיקה – 2015 מדיה וקבצים בנושא טרנס טאו בוויקישיתוף אתר האינטרנט הרשמי של טרנס טאו (באנגלית) טרנס טאו, ברשת החברתית LinkedIn טרנס טאו, באתר פרויקט הגנאלוגיה במתמטיקה טרנס טאו, באתר MacTutor (באנגלית) טרנס טאו, באתר dblp טרנס טאו, באתר ResearchGate טרנס טאו, באתר גוגל סקולר טרנס טאו, באתר IEEE בלוג של טאו בנושאי מחקרו טרנס טאו, באתר אנציקלופדיה בריטניקה (באנגלית) The primes contain arbitrarily long polynomial progressions
הרפובליקה הסובייטית הסוציאליסטית הקרלו-פינית

הרפובליקה הסובייטית הסוציאליסטית הקארלו-פינית (בפינית: Karjalais-suomalainen sosialistinen neuvostotasavalta; ברוסית: Карело-Финская Советская Социалистическая Республика) הייתה רפובליקה קצרת ימים של ברית המועצות אשר הוקמה בשטח חבל קרליה בשנת 1940. לאחר 16 שנים היא הפכה לרפובליקה הסובייטית הסוציאליסטית האוטונומית הקרלית כחלק מהרפובליקה הסובייטית הפדרטיבית הסוציאליסטית הרוסית, וב-1991 שונה שמה לרפובליקת קרליה. מדיה וקבצים בנושא הרפובליקה הסובייטית הסוציאליסטית הקרלו-פינית בוויקישיתוף ערך זה הוא קצרמר בנושא ברית המועצות. אתם מוזמנים לתרום לוויקיפדיה ולהרחיב אותו.
Serious Moonlight

Serious Moonlight הוא DVD המתעד הופעה של הזמר דייוויד בואי שנערכה ב - 12 בספטמבר 1983. ההופעה התקיימה במסגרת סיבוב ההופעות "Serious Moonlight Tour" שקיים בואי לקידום האלבום Let's Dance‏. Serious Moonlight יצא לראשונה בשנת 1984 על גבי קלטת וידאו, ובשנת 2006 עבר הסרט עריכה דיגיטלית והופץ במהדורת DVD, מהדורת זו כוללת שלושה סרטים קצרים המתעדים את ביקורו של בואי בהונג קונג, סינגפור ובנגקוק בהופעות האחרונות של הטור. מסע ההופעות החל בחודש מאי 1983 ונמשך עד חודש דצמבר אותה השנה. הוא נחשב למסע ההופעות הארוך ביותר והמוצלח ביותר שערך בואי עד כה. 96 הופעות התקיימו ב-16 מדינות, בהן ארצות הברית, יפן, תאילנד, סינגפור, קנדה והונג קונג. נמכרו 2,601,196 כרטיסים להופעות השונות. כל השירים נכתבו על ידי דייוויד בואי, למעט הערות בסוגריים: Introduction (Look Back in Anger - (Bowie, Brian Eno (Heroes - (Bowie, Eno What in the World Golden Years Fashion Let's Dance (Breaking Glass - (Bowie, Dennis Davis, George Murray ?Life on Mars (Sorrow - (Feldman, Goldstein, Gottehrer (Cat People (Putting Out Fire) - (Bowie, Giorgio Moroder (China Girl - (Bowie, Iggy Pop (Scary Monsters (and Super Creeps Rebel Rebel (White Light / White Heat - (Lou Reed Station to Station Cracked Actor Ashes to Ashes Space Oddity‏/ Band introduction Young Americans (Fame / End Credits - (Bowie, John Lennon, Carlos Alomar דייוויד בואי - שירה, גיטרה, סקסופון ארל סליק - גיטרה קרלוס אלומר - גיטרה כרמינה רוחאס - גיטרה בס טוני תומפסון - תופים דייב לבולט - קלידים, סינתיסייזרים סטיב אלסום - סקסופונים סטן הריסון - סקסופונים, כלי נשיפה לני פיקט - סקסופונים, כלי נשיפה סימס ג'ורג' - קולות רקע סימס פרנק - קולות רקע Serious Moonlight, במסד הנתונים הקולנועיים IMDb (באנגלית) מידע על האלבום Serious Moonlight באתר MusicBrainz האלבום Serious Moonlight באתר Discogs
הידרה חומה

הידרה חומה (שם מדעי: Hydra oligactis ; בעבר: Hydra fusca) היא מין של הידרה בעלת צבע צהוב או חום בהיר. להידרה החומה כמעט תמיד בין 6-10 זרועות מסביב לפה. הפריטים הגדולים של ההידרה החומה מגיעים ל-7-8 מ"מ, וליותר מכך כאשר היא מקטינה את קוטרה כדי להתארך. זרועותיה יכולות להגיע לאורך של כ-6-7 מילימטר מקצה גופה, בתהליך של התארכות תוך צמצום עובין לעובי שערה. במקרה של סכנה ההידרה החומה מתקצרת, תוך התעבות קוטרה, לאורך של כ-2 מילימטר. עונת הרבייה של ההידרה החומה היא בחודשים אוקטובר-נובמבר. אצל ההידרה החומה הזכרים והנקבות הם יצורים נפרדים. ההידרה החומה מתרבה היטב בטמפרטורה של 8-10 מעלות צלזיוס, וכמעט ואינה מתרבה בטמפרטורת החדר. מדיה וקבצים בנושא הידרה חומה בוויקישיתוף הידרה חומה, באתר ITIS (באנגלית) הידרה חומה, באתר NCBI (באנגלית) הידרה חומה, בבסיס הנתונים ARKive (באנגלית) הידרה חומה, באתר GBIF (באנגלית) Gilbert Charles Bourne, An Introduction to the Study of the Comparative Anatomy of Animals, BiblioBazaar, LLC, 2008, pages 221-223 Gilbert Charles Bourne, An Introduction to the Study of the Comparative Anatomy of Animals, BiblioBazaar, LLC, 2008, page 236 Graham Bell, The masterpiece of nature , CUP Archive, 1982, pages 172-173